Lisa 1. Infojuhi ametijuhend

INFOJUHI AMETIJUHEND
Kinnitatud 02.01.2026 

	Ametikoha nimetus:	
	INFOJUHT

	Töötaja nimi:
	

	1.1 Vahetu juht
	Direktor

	1.2 Aruande kohustus:
	Direktorile

	1.3 Alluvad:
	Puuduvad

	1.4 Kes asendab:
	Direktor või direktori käskkirjaga määratud isik

	1.5 Keda asendab:     
	Majandusjuhataja, õpetaja, õpetaja abi või direktori käskkirjaga määratud isikut



Ametikoha eesmärgid
1. Infojuhi ametikoha eesmärgiks on kindlustada lasteaia strateegiliste eesmärkide saavutamine läbi efektiivse dokumentatsiooni korraldamise ja info edastamise, lasteaia direktori poolt ülesannete täitmine, lasteaia dokumentatsiooni korrasoleku tagamine.
2. [bookmark: _Hlk492413369]Lasteaia veebilehe ja sotsiaalmeediakanalite haldus ning arendus. 
3. Infojuhi töö peamiseks eesmärgiks on lasteaia jätkusuutlikuks arenguks vajalike eelduste loomise ja kvaliteedikindlustussüsteemi toimimise igakülgne toetamine. 
4. Infojuhi tegevuse tulemusena on asutuses olemas pidaja poolt kinnitatud arengukava ja toimiv sisehindamise süsteem sh sisehindamise kord. 


I Üldsätted
1.1 Infojuhiga sõlmib ja lõpetab töölepingu Tallinna Suur-Pae Lasteaia direktor. 
1.2 Infojuht juhindub oma tegevuses:
· kehtivatest Eesti Vabariigi seadustest, määrustest ja  muudest õigusaktidest;
· Tallinna Suur-Pae Lasteaia töötajate eetikakoodeksist ja lasteaia direktori või teda asendava isiku käskkirjadest, suulistest ja kirjalikest korraldustest ning juhistest;
· Tallinna Suur-Pae Lasteaia põhimäärusest, asutuse töösisekorralduse reeglitest, käesolevast ametijuhendist ja oma töölepingust.

II Tööülesanded ja tegevuste soovitud tulemused
	Tööülesanded
	Soovitud tulemused

	1. LASTEAIA DOKUMENTASIOONI KORRALDAMINE JA HALDAMINE

	1.1 dokumentide koostamine, vormistamine, väljastamine (avaldused, sisse ja välja minevad kirjad, töölepingud, tõendid);
1.2 dokumendihaldussüsteemide haldamine, näiteks Postipoiss, dokumentide registreerimine, edastamine juhtkonnale, töötajatele ja teistele osapooltele;
1.3 dokumentide haldamine vastavalt direktori käskkirjaga kinnitatud asjaajamiskorrale, avaliku teabe seadusele ja isikuandmete kaitse seadusele;
1.4 dokumentidest koopiate tegemine, nende õigsuse tõestamine;
1.5 arhiivi pidamine, materjalide väljastamine arhiivist.
	· Dokumendid on koostatud, vormistatud, sisestatud ja edastatud õigeaegselt ja vastavalt kehtivale asjaajamiskorrale,
· lasteaia dokumentide ringlus on korraldatud.


	2. LASTEAIA HEA MAINE KUJUNDAMINE

	2.1 lasteaia igapäevaste sündmuste ja tegevustega kursis olemine;
2.2 info- ja kommunikatsioonikanalite haldamine ja infovahetuse korraldamine kogukonnaga, lasteaia sotsiaalmeedia kanalite (Instagram, Facebook) pidamine ja täiendamine;
2.3 lasteaia kodulehekülje haldamine ning info ja uudiste lisamine ja uuendamine;
2.4 asutuse edusammude kajastamine meediakanalites;
2.5 visuaalide kujundamine veebiprogrammis Canva;
2.6 esinemine seminaridel, konverentsidel, infopäevadel lasteaia arengut kajastatavate ettekannetega.
	· Lasteaia päevakajalised sündmused, uudised ja info on ajakohane ning edastatud kogukonnale ja meediale lasteaia koduleheküljel ja sotsiaalmeediakanalites. 

	3. KOOSTÖÖ LASTAIA TÖÖTAJATEGA JA LASTEVANEMATEGA

	3.1.  Lasteaia töötajate, lastevanemate, koostööpartnerite ja teiste füüsiliste ning juriidiliste isikutega suhtlemine, et vahendada, koguda, kajastada ja jagada vajalikku informatsiooni lasteaia kodulehel ja sotsiaalmeedias.
	- Vastastikusel lugupidamisel on loodud sujuv koostöö ja infovahetus lapsevanemate, kolleegide, tugispetsialistide ja teiste huvigruppidega. 

	4. LASTEASUTUSE ÕPPE- JA KASVATUSTEGEVUSE ARENDAMINE

	4.1 Koostöös juhtkonna ja arendusrühma liikmetega sisehindamise aruande ja arengukava koostamine, analüüsi ja kokkuvõtete tegemine, aruannete vormistamine (sh foto- ja videoesitlused).

	- Lasteaia õppe- ja kasvatusprotsessi arengutegevused on planeeritud, korraldatud ja läbiviidud koostöös vastavate osapooltega.
- Töötaja võtab aktiivselt osa lasteaia arendustegevustest ja toetab töörühmade liikmeid tegevuste planeerimisel.

	5. JUHI ASSISTEERIMINE

	5.1. Juhtkonna assisteerimine, juhile vajalike materjalide ettevalmistamine, ettekannete, protokollide jm dokumentide ettevalmistamine ja vormistamine.
5.2. Tallinna Suur-Pae Lasteaia värbamisplatvormi TeamDash peamine (töökuulutuste sisestamine, jälgimine, kirjale vastamine jne). Asutuse juhtkonna assisteerimine, juhile vajalike materjalide (esitlused, aruanded, ettekanded jne) ettevalmistamine Asutuse juhtkonna assisteerimine, juhile vajalike materjalide (esitlused, aruanded, ettekanded jne) ettevalmistamine
5.3. Infoturbe tegevuste toetamine vastavalt lasteaia infoturbe korralduse korrale (juhtrühma kohustused ja ülesanded)
	- Kõik lasteaia dokumendid on korrektsed ja õigel ajal sisestatud POSTIPOISS dokumendihaldussüsteemi;




III Infojuht on kohustatud:
3.1 järgima oma igapäevatöös käesoleva ametijuhendi punktis 1.2 (koos alapunktidega) loetletud õigusakte ning dokumente;
3.2 täitma kõiki direktori või teda asendava isiku seaduslikke korraldusi;
3.3 täitma muid ettenägematuid ülesandeid vastavalt vajadusele;
3.4 tegema tööd kokkulepitud mahus, kohas ja ajal;
3.5 osalema oma tööalaste teadmiste ja oskuste arendamiseks koolitusel;
3.6 hoiduma tegudest, mis takistavad teistel töötajatel kohustusi täita või kahjustavad tema või teiste isikute elu, tervist ja vara; 
3.7 tegema tööülesannete täitmiseks koostööd teiste töötajatega; 
3.8 teatama viivitamata Tööandjale töötakistusest või selle tekkimise ohust ning võimaluse korral kõrvaldama erikorralduseta takistuse või selle tekkimise ohu;
3.9 tööandja soovil teavitama Tööandjat kõigist töösuhtega seonduvatest olulistest asjaoludest, mille vastu Tööandjal on õigustatud huvi; 
3.10 hoiduma tegudest, mis kahjustavad Tööandja mainet või põhjustavad partnerite usaldamatust Tööandja vastu; 
3.11 teatama Tööandjale esimesel võimalusel oma ajutisest töövõimetusest ja võimaluse korral selle eeldatavast kestusest; 
3.12 täitma oma kohustusi isiklikult, kui ei ole kokku lepitud teisiti;
3.13 järgima ning täitma kõiki tervisekaitsenõudeid, tuleohutuse eeskirju ning juhiseid;
3.14 tulekahju, avarii või ükskõik millise muu õnnetusjuhtumi korral tegutsema vastavalt sisekorraeeskirjades sätestatud nõuetele;
3.15 hoidma korras isiklikku tervisetõendit.
3.16 tagama kehtiva isikukaardi, Smart-ID või Mobiil-ID paroolide olemasolu töötamiseks elektroonilistes keskkondades;
3.17 määrata maksuvabatulu Linna töötaja portaali (https://linnatootaja.tallinn.ee/ltp-client/login) kaudu iseseisvalt;
3.18 esitada oma puhkuse- ja koolitustaotlust, lähetuskorraldus ja kuluaruanne Linna töötaja portaali (https://linnatootaja.tallinn.ee/ltp-client/login) kaudu iseseisvalt;
3.19 lugeda töömeili vähemalt kaks korda päevas (nt hommikul ja õhtul), sh rämpsposti;
3.20 kasutada Tallinna linnatöötajate siseveebi (siseveeb.tallinn.ee), mis on ühine infokanal ja kust on kättesaadavad uudised, sündmused, juhendid ja dokumendid, muu tööks vajalik info ning kontaktid;
3.21 lugema uudiseid ning infot lasteaia kodulehel ning hoidma ennast kursis lasteaia sotsiaalmeediakanalites jagatud infoga (Facebook, Instagram);
3.22 kasutama oma töös lasteaia domeeni ehk lasteaia töötajate sisekausta SuurPae (L:). 

IV Infojuhil on keelatud:
4.1. teha omavoliliselt muudatusi töögraafikus ja lahkuda töölt enne tööpäeva lõppu;
4.2. ebaeetiline käitumine, ebatsensuursete väljendite kasutamine;
4.3. avaldada konfidentsiaalset informatsiooni töötajate ja laste kohta;
4.4. kasutada tööaega isiklike asjade ajamiseks.

V Infojuhil on õigus:
5.1. saada asutustel, ettevõtetelt ja organisatsioonidelt andmeid, dokumente ja informatsiooni oma tööülesannete täitmiseks;
5.2. saada tööülesannete täitmiseks vajalikke vahendeid, arvuti- ja kontoritehnikat ning tehnilist abi nende kasutamisel; 
5.3. saada vajalikku ametialast täiendkoolitust;
5.4. teha direktorile ettepanekuid töö tulemuslikkuse tõstmiseks ja paremaks korraldamiseks;
5.5. pöörduda direktori poole kõigis töö organiseerimise küsimustes;

VI Infojuht vastutab
6.1. talle pandud teenistuskohustuste õigeaegse, kvaliteetse, otstarbeka, täpse ja vastutustundliku täitmise eest;
6.2. talle töö käigus teatavaks saanud teenistusalase info, delikaatsete ja eraeluliste isikuandmetega teabe ning muu konfidentsiaalse info hoidmise eest;
6.3. tema kasutusse ja käsutusse antud asutuse vara heaperemeheliku kasutamise ja säilitamise eest;
6.4. Avaliku teabe seadusest ja isikuandmete kaitse seadusest tuleneva avaliku ja isikliku teabe avalikustamise eest.

VII Eeldused ja nõuded ametikohale
7.1. Haridus: kõrgharidus ja pidev ametialane enesetäiendamine. 
7.2. Töökogemus: soovitavalt vähemalt 2 aastat kutsealast töökogemust.
7.3. Keeleoskus: eesti keele oskus – emakeel kõrgtasemel või C1, vene keele ja inglise keele oskus suhtlustasemel.
7.4. Erialased teadmised: õigusaktide tundmine, teadmised arhiivindusest ja asjaajamisest ning ametlike dokumentide kirjutamisest, kogemus veebilehtede ja sotsiaalmeedia haldamisel.
7.5. Suhtlemisoskus: oskus suhelda inimestega, olema abivalmis, viisakas ning väljendustes taktitundeline.
7.6. Väljendusoskus: oskus end väljendada ning anda edasi objektiivset informatsiooni selgelt ja operatiivselt nii suuliselt kui kirjalikult.
7.7. Isiksuseomadused: Loovus ja algatusvõime ning võime osaleda uute lahenduste väljatöötamisel. Kohusetunne, vastutus- ja otsustusvõime, vastutus oma kohustuste täitmise, selle kvaliteedi ja tulemuslikkuse eest. Olema oma käitumises aus ja usaldusväärne. Hoidma asutuse mainet ja ametialast konfidentsiaalset infot. Võime kohaneda muudatustega.
7.8. Arvuti kasutamise oskus: oskab kasutada IKT vahendeid (MS Office, Canva) oma tööde vormistamiseks ja esitamiseks (sh koduleht jm) ning andmete süstematiseerimiseks; oskab leida infot ja leitud infot/allikaid/materjale kriitiliselt hinnata, materjale refereerida ja nendele korrektselt viidata.
7.9. Muud olulised teadmised ja oskused: Tööülesannetes sisalduvad erinevad tegevused nõuavad kiiret ja paindlikku tegutsemist, korrektsust, täpsust, pingetaluvust ning oskust planeerida oma tööd ja aega. Infojuhi töö on seotud teenindamisega, mis eeldab suhtlemisvalmidust, sõbralikkust, kiiret taipu, head mälu, võimet märgata detaile ja tulla toime erinevate inimestega. Infojuhilt nõutakse info konfidentsiaalsuse tagamist.  Töö sujumisele aitab kaasa koostöö-, otsustus- ja vastutusvõime, kannatlikkus, meeldiv ja viisakas käitumine, korrektne välimus ning hea suuline ja kirjalik väljendusoskus.
                
VIII Ametijuhendi muutmine
Ametijuhendi kaasajastamise ja muutuvate vajadustega kooskõlla viimise eesmärgil vaadatakse ametijuhend direktori poolt läbi vähemalt üks kord aastas.

Kinnitan allkirjaga, et olen tutvunud ametijuhendiga ja kohustun järgima selle sätteid.

Tatjana Požogina                                                                            
Direktor                                                                                           
/digitaalselt allkirjastatud/                                                            /digitaalselt allkirjastatud/

